**Raport de activitate al Agenției Județene pentru Ocuparea Forței de Muncă Argeș privind implementarea măsurilor active pentru stimularea creșterii ocupării forței de muncă și derularea măsurilor de sprijin destinate angajatorilor,**

**în perioada 01 ianuarie - 31 iulie 2022**

Pentru implementarea strategiilor şi politicilor Ministerului Muncii și Solidarității Sociale, în domeniul ocupării forţei de muncă şi al formării profesionale a persoanelor aflate în căutarea unui loc de muncă, Agenţia Județeană pentru Ocuparea Forţei de Muncă Argeş are rolul de a asigura, potrivit legii, implementarea măsurilor de prevenire a şomajului, a măsurilor de stimulare a ocupării forţei de muncă, protecţia socială a persoanelor aflate în căutarea unui loc de muncă, de a organiza activitatea de ocupare şi formare profesională a forţei de muncă.

La nivelul județului Argeș, șomajul înregistrat în anul 2022, în perioada 01 ianuarie-31 iulie, s-a evidențiat printr-un trend descendent, la sfârșitul lunii iulie aflându-se în evidențele Agenției Județene pentru Ocuparea Forței de Muncă Argeș 7.820 persoane, din care 3.824 femei.

 Din totalul de 7.820 persoane înregistrate, 1.681 erau beneficiari de indemnizaţie de şomaj, iar 6.139 erau șomeri neindemnizați. În ceea ce privește mediul de rezidență, 6.636 șomeri proveneau din mediul rural și 1.184 din mediul urban. Comparativ cu aceeași lună a anului precedent, se constată o scădere cu 7,87 p.p. a numărului total de persoane înregistrate, în timp ce, față de luna anterioară a fost înregistrată o ușoară creștere, cu 0,79 p.p..

Rata șomajului înregistrat la finele lunii iulie a fost de 3,06%, în scădere cu 0,26 p.p. față de aceeași lună a anului 2021 și în ușoară creștere, cu 0,3 p.p., față de luna iunie 2022.

 La data de 31.07.2022, șomerii cu studii gimnaziale aveau ponderea cea mai mare în totalul şomerilor înregistraţi în evidenţele AJOFM Argeș (33,06%), urmați de cei cu studii primare (25,41%) și de cei cu studii liceale sau postliceale (18,44%). Șomerii cu nivel de instruire profesional/arte și meserii reprezintă 13,96% din totalul șomerilor înregistrați, iar cei cu studii superioare 3,76%. Șomerii fără studii reprezintă 5,37% din totalul șomerilor înregistrați.

Structura șomerilor înregistrați pe nivel de ocupabilitate, stabilit prin profilare, se prezintă astfel: 2.360 persoane foarte greu ocupabile, 2.843 greu ocupabile, 1.797 mediu ocupabile și 820 persoane ușor ocupabile.

Situația persoanelor aflate în evidența Agenției Județene pentru Ocuparea Forței de Muncă Argeș în perioada ianuarie-iulie 2022

|  |  |  |  |  |
| --- | --- | --- | --- | --- |
| **Anul****2022** | **Nr.total persoane****aflate in evidenta****AJOFM** | **Rata****șomajului** **%** | **Șomeri indemnizați** | **Șomeri neindemnizați** |
| **Ianuarie** | **8.254** | 3,23 | 2.534 | 5.720 |
| **Februarie** | **7.905** | 3,09 | 2.191 | 5.714 |
| **Martie** | **7.834** | 3,06 | 2.039 | 5.795 |
| **Aprilie** | **7.796** | 3,05 | 1.920 | 5.876 |
| **Mai** | **7.731** | 3,02 | 1.785 | 5.946 |
| **Iunie** | **7.759** | 3,03 | 1.718 | 6.041 |
| **Iulie** | **7.820** | 3,06 | 1.681 | 6.139 |

Din analiza datelor de intrare în evidența agenției, până la data de 31.07.2022, se poate observa o scădere față de aceeași perioadă a anului precedent (-13,6 p.p.). Astfel, la categoria persoanelor provenite din muncă, beneficiare de indemnizație de șomaj, nou intrate în anul 2022, s-a înregistrat o scădere cu 19,83 p.p. față de anul precedent. La categoria persoanelor neindemnizate, nou intrate, s-a înregistrat o creștere cu 10,66 p.p. față de anul precedent.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Anul** | **Intrari Total** | **Disponibilizari colective** | **Disponibilizari curente de personal** | **Reactivarea de drepturi banesti ale somerilor indemnizati** | **Proaspeti absolventi** | **Reinoiri cereri loc de munca ale somerilor neindemnizati** | **Someri neindemnizati cu adeverinta de venit minim garantat** | **Alte situatii posibile** |
| **2021** | **7619** | **189** | **2015** | **677** | **275** | **1849** | **805** | **1809** |
| **2022** | **6583** | **47** | **1720** | **337** | **275** | **1282** | **948** | **1974** |

Prin implementarea măsurilor active cuprinse în **Programul de ocupare a forței de muncă** în primele 7 luni ale anul 2022, 4.828persoane au fost cuprinse la măsuri active, din care 2.407 persoane au fost încadrate. Pe fondul scăderii numărului de persoane înregistrate dar și din cauza lipsei unei calificări sau a experienței profesionale, numărul angajărilor a fost mai mic decât ținta propusă. În privința măsurilor active finanțate din bugetul de șomaj sau din fonduri europene, nerealizările sunt cauzate de lipsa alocărilor financiare.

|  |  |  |
| --- | --- | --- |
|  |  **SITUATIE REALIZARI PROGRAM OCUPARE 31 IULIE 2022**  |  |
|  |  |  |  |
|  **Nr. crt.**  |  **Tip de masura**  |  **Planificat 2022**  | **Realizat la 31.07.2022** |
|  |  **TOTAL persoane incadrate, din care:**  |  **5.500**  |  **2.407**  |
|  **1**  |  **Nr persoane ocupate ca urmare a acordarii serviciilor de mediere a locurilor de munca vacante**  |  **5.000**  |  **2.407**  |
|  |  **Incadrarea prin organizarea cursurilor de formare profesionala**  |  **120**  |  **118**  |
|  **3**  |  **Completarea veniturilor somerilor care se incadreaza inainte de expirarea indemnizatiei pentru somaj**  |  **550**  |  **283**  |
|  **4**  |  **Prime activare pentru somerii neindemnizati**  |  **70**  |  **15**  |
|  **5**  |  **Acordarea de subventii angajatorilor care incadreaza in munca someri peste 45 de ani sau someri unici sustinatori ai familiilor monoparentale, din care:**  |  **555**  |  |
|  **5.a**  |  someri peste 45 ani  |  550  |  |
|  **5.b**  |  someri parinti unici sustinatori ai familiilor monoparentale  |  5  |  |
|  **6**  |  **Acordarea de subventii angajatorilor care incadreaza in munca tineri NEETS**  |  **100**  |  **44**  |
|  **7**  |  **Acordarea de subventii angajatorilor care incadreaza in munca someri neindemnizati (SLD)**  |  **5**  |  **-**  |
|  **8**  |  **Incadrarea somerilor care mai au 5 ani pana la pensie prin subventionarea locului de munca**  |  **5**  |  **-**  |
|  **9**  |  **Incadrarea prin stimularea mobilitatii fortei de munca, total, din care: rd 7 = rd (7.a +7.b)**  |  **20**  |  **8**  |
|  **9.a**  |  pentru incadrarea la o distanta mai mare de 15 km (prima de incadrare)  |  5  |  **-**  |
|  **9.b**  |  Incadrarea intr-o localitate la distanta de peste 50 Km. cu schimbare de domiciliu  |  5  |  **-**  |
|  **9.c**  |  prima de relocare  |  10  |  **8**  |
|  **10**  |  **Acordarea de subventii angajatorilor care incadreaza in munca absolventi de invatamant**  |  **100**  |  **9**  |
|  **11**  |  **Acordarea de prima de insertie absolventilor de invatamant**  |  **10**  |  |
|  **12**  |  **Acordarea de subventii angajatorilor care incadreaza in munca persoane cu handicap**  |  **10**  |  **1**  |
|  **13**  |  **Servicii de consultanta si asistenta pentru inceperea unei activitati independente sau pentru initierea unei afaceri**  |  **-**  |  **-**  |
|  **14**  |  **Incadrarea prin ocuparea temporara a fortei de munca in lucrari publice de interes comunitar**  |  **-**  |  **-**  |
|  **15**  |  **Acordarea de subventii la angajatorii de insertie, pe baza contractelor de solidaritate**  |  **5**  |  **-**  |
|  **16**  | **Alte masuri active (se vor nominaliza concret)/ cursuri formare prin FSE**  |  |  **-**  |

 In ceea ce privește situația locurilor de muncă vacante nou înregistrate la această dată, față de anul precedent, se constată o ușoară crestere – 5.266 locuri de muncă vacante nou înregistrate față de 4.887 în aceeași perioadă a anului 2021.

 Un top al principalelor meserii solicitate de către angajatori se prezintă astfel:

|  |  |  |
| --- | --- | --- |
| **Nr. crt.** | **Denumire ocupație** | **Număr oferte** |
| 1 | muncitor necalificat la asamblarea, montarea pieselor | 723 |
| 2 | vanzator la domiciliul clientului pe baza de comanda | 480 |
| 3 | muncitor necalificat la demolarea cladirilor, captuseli zidarie, placi mozaic, faianta, gresie, parchet | 299 |
| 4 | sofer de autoturisme si camionete | 287 |
| 5 | conducator auto transport rutier marfuri | 272 |
| 6 | manipulant marfuri | 240 |
| 7 | confectioner-asamblor articole din textile | 228 |
| 8 | lacatus mecanic | 214 |
| 9 | muncitor necalificat in industria confectiilor | 206 |
| 10 | agent de securitate | 192 |
| 11 | lucrator comercial | 186 |
| 12 | femeie de serviciu | 184 |
| 13 | ajutor bucatar | 176 |
| 14 | ajutor ospatar | 172 |
| 15 | lucrator bucatarie (spalator vase mari) | 133 |
| 16 | sudor | 131 |

Principalele domenii de activitate pentru care se solicită forță de muncă și gradul de ocupare al locurilor de muncă vacante de către persoanele aflate în evidența agenției, în primele 7 luni ale anului 2022:

|  |  |  |  |
| --- | --- | --- | --- |
| **Nr.crt.** | **Domeniu activitate** | **Număr oferte locuri de muncă vacante** | **din care ocupate** |
| 1 | Fabricarea altor articole de imbracaminte (exclusiv lenjeria de corp) | 548 | 110 |
| 2 | Fabricarea altor piese si accesorii pentru autovehicule si pentru motoare de autovehicule | 405 | 55 |
| 3 | Fabricarea painii; fabricarea prajiturilor si a produselor proaspete de patiserie | 202 | 21 |
| 4 | Fabricarea de constructii metalice si parti componente ale structurilor metalice | 179 | 25 |
| 5 | Fabricarea altor articole de imbracaminte si accesorii n.c.a. | 115 | 23 |
| 6 | Fabricarea altor masini si utilaje specifice n.c.a. | 107 | 28 |
| 7 | Fabricarea de echipamente electrice si electronice pentru autovehicule si pentru motoare de autovehicule | 102 | 2 |
| 8 | Fabricarea altor produse din material plastic | 73 | 32 |
| 9 | Operatiuni de mecanica generala | 55 | 2 |
| 10 | Productia de caroserii pentru autovehicule; fabricarea de remorci si semiremorci | 54 | 6 |
| 11 | Fabricarea produselor metalice obtinute prin deformare plastica; metalurgia pulberilor | 51 | 7 |
| 12 | Fabricarea hartiei si cartonului ondulat si a ambalajelor din hartie si carton | 47 | 2 |
| 13 | Fabricarea produselor din carne (inclusiv din carne de pasare) | 46 | 23 |

Pentru facilitarea contactului dintre angajatori şi persoanele aflate în căutarea unui loc de muncă, A.J.O.F.M. Argeș a organizat, în data de 20 mai 2022, o **bursă a locurilor de muncă** pentru toate categoriile de persoane.

De asemenea, la solicitarea unui agent economic din domeniul componentelor auto a fost organizată și o minibursă a locurilor de muncă, la sediul instituției, pentru selectarea de personal din rândul șomerilor aflați în evidență.

|  |
| --- |
|  **2022** |
| **BURSA** | **Agenți economici contactați** | **Agenți economici participanți** | **Număr locuri de muncă vacante** | **Număr persoane participante** |
| Generală | 1.800 | 35 | 672 | 400 |
| La cererea pieței muncii | 1 | 1 | 100 | 54 |

În ceea ce privește **disponibilizările colective**, până la data de 31.07.2022, numărul societăților comerciale care și-au anunțat intenția de a efectua disponibilizări colective a fost redus, unele dintre ele, cum este cazul firmelor din domeniul construcțiilor civile, nerecurgând la aceasta formă de concediere, în primul rând datorită timpului favorabil ce le-a permis continuarea activității pe perioada de iarnă.

În schimb, societățile din zootehnie sau din automotive nu au putut evita problemele legate de lipsa contractelor și au recurs la reducerea numărului de personal. Pentru acestea, agenția a asigurat servicii de preconcediere la sediile angajatorilor, unde au fost prezentate posibilitățile de găsire a unui loc de muncă, de reconversie profesională, precum și informări privind prevederile legale din domeniul protecției sociale acordate persoanelor aflate în șomaj.

|  |  |  |  |  |  |
| --- | --- | --- | --- | --- | --- |
| **Nr. crt.** | **FIRMA** | **DOMENIUL DE ACTIVITATE** | **NUMAR DISPONIBILIZAȚI** | **DATA DISPONIBILIZĂRII** | **OBS.** |
| 1 | SARIS COM | ZOOTEHNIE | 33 | FEBRUARIE |  |
| 2 | ROMSILVA | SILVICULTURA | 5 | FEBRUARIE |  |
| 3 | DANBRED | ZOOTEHNIE | 52 | IANUARIE | PESTA PORCINA |
| 4 | R.M.R. ARGES | CONSTRUCTII | 40 | IANUARIE-MARTIE |  |
| 5 | ZEUS | CONSTRUCTII | 231 | IANUARIE-MARTIE |  |
| 6 | SARIS COM | ZOOTEHNIE | 33 | FEBRUARIE |  |
| 7 | NIDEC SERVICE & COMPONENTS | MOTOARE ELECTRICE | 31 | MAI-IUNIE |  |
| 8 | ADIENT | TAPITERII AUTO | 28 | IULIE-AUGUST |  |
|  | TOTAL |  | 453 |  |  |

**Formare profesională**

În anul 2022 au fost programate prin **Planul Naţional de Formare Profesională** 32 de cursuri (31 pentru persoane aflate în evidența agenției și 1 curs pentru persoane aflate în detenție) la care să participe 434 persoane înregistrate în evidența agenției . Până la data de 31.07.2022 au fost organizate 18 cursuri în 8 meserii/ ocupaţii la care au fost cuprinse 337 persoane ( 206 şomeri indemnizaţi şi131 şomeri neindemnizaţi) .

 În urma organizării acestor cursuri, la data de 31.07.2022 , au absolvit 164 șomeri din care s-au încadrat 15. Au abandonat cursurile 17 şomeri (5 din motive imputabile și 12 din motive neimputabile).

 Cursurile organizate de AJOFM Argeș au fost în următoarele meserii/ocupații: ajutor de bucătar, coafor, contabil, competențe cheie -comunicare în limba română, agent de securitate, lucrător în comerț, infirmieră, instalator instalații tehnico-sanitare și gaze și ospătar. Cele mai solicitate au fost: agent de securitate, infirmieră și lucrător în comerț.

În anul 2022, cursurile s-au desfăşurat astfel:

- Prin acord de parteneriat cu CRFPA Vâlcea, Dolj și Mehedinți au fost organizate 17 cursuri la care au participat 287 persoane și au absolvit 115 persoane. În urma absolvirii cursurilor de formare profesională s-au angajat 15 persoane.

- Prin A.J.O.F.M. Argeș a fost organizat un de curs de instalator instalații tehnico- sanitare și gaze , la care participă 17 șomeri, cursul aflându-se în derulare la data de 31.07.2022.

De asemenea, prin intermediul unor protocoale de colaborare cu beneficiarii de finanțare europeană, agenția pune la dispoziția acestora baza de date cu tinerii NEET’s înregistrați și profilați, în vederea participării acestora la cursuri de formare profesională. Astfel, până la data de 31 iulie, din datele pe care le deținem, au fost organizate 4 cursuri(competențe antreprenoriale și lucrător în comerț), la care au participat 50 tineri NEET’s.

La data de 31 iulie, agenția avea incheiate 45 protocoale de colaborare cu beneficiarii de finanțare europeană, în cadrul Programului Operațional Capital Uman – Axa Prioritară 1- Inițiativa “Locuri de muncă pentru tineri”, în vederea furnizării bazelor de date.

**Relații cu angajatorii**

Deși, în primul semestru al acestui an, AJOFM Argeș nu a mai avut alocate fonduri pentru încheierea unor noi convenții cu angajatorii care au încadrat în muncă persoane aflate în evidența agenției, subvenționarea a continuat, atât din bugetul asigurărilor pentru șomaj cât și din fonduri europene nerambursabile, pentru cele încheiate în anul precedent. Astfel, la data de 31.07.2022, se aflau în derulare următoarele măsuri:

* Legea 76/2002 -art.85 - șomeri peste 45 ani si tineri NEET’s **- 254** persoane;
* Legea 76/2002 -art. 80 - absolvenți de învățământ – **32** persoane;
* Legea 279/2005 -șomeri cuprinși în programe de ucenicie – **17** persoane;
* OUG 220/2020- tineri 16-29 ani și adulți peste 50 ani – **44** persoane;

Așa cum se cunoaște, începând cu anul 2020, au fost stabilite măsuri în domeniul protecţiei sociale în contextul situaţiei epidemiologice determinate de răspândirea coronavirusului SARS-CoV-2, agențiile pentru ocuparea forței de muncă având un rol foarte important în procesarea și plata acestora. In anul 2022 a continuat implementarea unor astfel de măsuri, situația plăților la finele lunii iulie fiind următoarea:

**OUG nr.111/2021, OUG nr. 2/2022, OUG nr. 36/2022 - Șomajul tehnic**

(75% din salariul de bază corespunzător locului de muncă ocupat, suportat din bugetul asigurărilor pentru şomaj, dar nu mai mult de 75% din câştigul salarial mediu brut prevăzut de Legea bugetului asigurărilor sociale de stat)

**Perioada** **Nr. agenți economici Nr. angajați Plăți**

 **01.01-31.07.2022** **591 2.660 3.314.260**

 **OUG nr. 132/2020 - Kurzarbeit** (reducerea timpului de muncă a salariaţilor cu cel mult 50% din durata prevăzută în contractul individual de muncă).

**Perioada Nr. agenți economici Nr. angajați Plăți**

 **01.01-31.07.2022**  **373 33.418 30.895.983**

**OUG nr. 110/2021 privind acordarea unor zile libere părinţilor pentru supravegherea copiilor, în situaţia închiderii temporare a unităţilor de învăţământ** (75% din salariul de bază corespunzător unei zile lucrătoare, dar nu mai mult de corespondentul pe zi a 75% din câştigul salarial mediu brut utilizat la fundamentarea bugetului asigurărilor sociale de stat).

**Perioada Nr. agenți economici Nr. angajați Plăți**

**01.01-31.07.2022**  **23 26 19.119**

Pe lângă ocuparea persoanelor ce corespund cerințelor ofertelor de locuri de muncă, preocuparea permanentă a ageției rămâne găsirea soluțiilor pentru creșterea gradului de ocupare prin implementarea tuturor măsurilor active prevăzute de legislație, prin creșterea nivelului de calificare a persoanelor înregistrate și prin continuarea colaborării cu agenții economici.

**Director executiv,**

 **Nicolae Bădescu**

Începând cu data de 25 mai 2018, Regulamentul (UE) 2016/679 al Parlamentului European şi al Consiliului din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul General privind Protecția Datelor - RGPD) este aplicat de toate statele Uniunii Europene.

ANOFM a stabilit măsuri tehnice și procedurale, pentru a proteja și pentru a asigura confidențialitatea, integritatea și accesibilitatea datelor dumneavoastră cu caracter personal. Vom preveni utilizarea sau accesul neautorizat şi încălcarea securității datelor cu caracter personal, în conformitate cu legislaţia în vigoare, iar în raportul de colaborare cu instituţia noastră, dumneavoastră aveţi obligaţia de a respecta prevederile Regulamentului (UE) 2016